**CONTRACT de Lucrari**

nr……………….data……………….

***1. Preambul***

In temeiul Ordonantei de Urgenta a Guvernului nr. 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, aprobata prin Legea nr. 337/2006, cu modificarile si completarile ulterioare s-a incheiat prezentul contract de proiectare, executie de lucrari sifurnizare **intre**

**Centrul Naţional al Cinematografiei(CNC)**, cu sediul în Bucureşti, str. Dem. I. Dobrescu, nr. 4-6, sector 1, reprezentat prin Eugen Şerbănescu – Director General si Elena Ilie - Director Economic, având cod fiscal nr. R 4283830 şi cont nr. R070TREZ7015009XXX000291, deschis la Trezoreria Sector 1, tel 021 310 43 01, fax. 021 310 43 00, e-mail: cnc@cncinema.ro, in calitate de **achizitor**, pe de o parte

şi

……... ................ ........................... ……………. ***denumire operatorul economic*** ............................................... adresa sediu ………………… ........................................................................ telefon/fax .......................................... număr de înmatriculare ..................................... cod fiscal ................................... cont (trezorerie, banca) .............................................................................................................. reprezentat prin ................................................................................................ (denumirea conducătorului) funcţia...............................................în calitate de **executant**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a. ***contract*** –prezentul contract şi toate anexele sale;

b. ***achizitor şi executant*** - părţile contractante, aşa cum sunt acestea numite în prezentul contract;

c. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;

*d.* ***amplasamentul lucrării*** *-* locul unde executantul execută lucrarea;

e. ***lucrări*** - activităţi a căror prestare fac obiectul contractului;

f. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care executantul are obligaţia de a le furniza aferent lucrărilor prestate conform contractului;

g. ***grafic de executie al lucrărilor*** – eşalonarea lucrărilor în ordine tehnologică pe obiecte, categorii şi faze de lucrări în limita termenului de executie propus prin formularul de ofertă;

h. ***grafic de plăti*** – eşalonarea plătilor, situatiilor parțiale, conform grafic valoric propus prin ofertă până la nivelul contractului;

i. ***forţa majoră*** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din parti

j. ***zi*** - zi calendaristică; ***an*** - 365 zile.

*(se adaugă orice ce alţi termeni pe care părţile înţeleg să îi definească pentru contract)*

**3. *Interpretare***

3.1În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul contractului***

4.1- Executantul se obliga să proiecteze si execute lucrari privind ..................................................................................................................................... pentru obiectivul ..............................................................................................................................................................................................................................................................................................................................................................................................................................................................................................................................................................................................., în conformitate cu obligaţiile asumate prin prezentul contract.

***5.* *Preţul contractului***

5.1 - Preţul convenit pentru îndeplinirea contractului, plătibil executantului de către achizitor, este de ……………….. **lei**, echivalent euro……… la care se adaugă TVA de ……………… lei si include: proiectare, obtinere avize, asistenta tehnica pe perioada executiei, executie lucrari.

***6. Durata contractului***

6.1 – Durata prezentului contract este de …. luni, adică de la …………… până la …………., respectiv:

a) durata servicii proiectare si obtinere certificate, avize si autorizatii ...... luni de la data semnarii contractului

b) durata lucrări constructii-montaj ..... luni de la data ordinului de începere a lucrărilor.

6.2*.* Prezentul Contract continuă să producă efecte juridice până la îndeplinirea tuturor obligaţiilor asumate de Părţi.

***7. Executarea contractului***

7.1 – Executarea contractului începe după constituirea garantiei de buna executie si se va derula conform graficului de realizare a contractului (cu precizarea termenelor pe etape) si a caietului de sarcini anexe la contract.

***8. Documentele contractului***

*8*.1 - Documentele contractului sunt:

a) caietul de sarcini;

b) propunerea tehnică şi propunerea financiară;

c) graficul de îndeplinire a contractului;

d) graficul de plăţi;

e) garanţia de bună execuţie;

f) acordul de asociere, dacă este cazul;

g) contractele încheiate de executant cu subcontractantii, dacă este cazul

h) angajamentul ferm de susţinere din partea unui terţ, dacă este cazul.

***9. Obligaţiile principale ale executantului***

9.1 **-** Executantul are obligaţia de a proiecta, executa, finaliza lucrările ce fac obiectul contractului, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.

9.2- Executantul are obligatia de a intocmi documentatia tehnica si de a obtine certificatele, avizele si autorizatiile solicitate prin caietul de sarcini.

9.3 – Proiectul in forma finala, si anume, proiectul tehnic, caietele de sarcini, detaliile de executie si cantitatile de lucrari, va fi verificat si stampilat de verificatorii atestati pentru toate specialitatiile. Forma finala a proiectului va fi aprobata de Achzitor.

9.4 - Executantul are obligaţia de a organiza realizarea lucrărilor pentru a se încadra în durata de execuţie contractuală, în condiţiile de calitate stabilite de Legea nr. 10/1995 şi conform cu obligaţiile ce rezultă din prevederile Caietului de sarcini cu privire la calitatea lucrărilor. Pentru aceasta, Executantul se obligă de a asigura forţa de muncă, materialele, instalaţiile şi echipamentele necesare executării lucrărilor in corelare cu Graficul de execuţie.

9.5- Executantul va fi răspunzător pentru forma şi conţinutul Proiectului tehnic cu detaliile de execuţie, categoriile de lucrări corelate cu listele de cantităţi şi Caietul de sarcini. Executantul va fi responsabil pentru incalcarea, la elaborarea proiectelor, a oricarui brevet sau drept de autor.

9.6 - Pe toata durata executiei lucrarilor executantul asigura si raspunde de respectarea normelor de sanantate si securitate in munca, P.S.I., normele sanitare, si orice alte reglementari aplicabile lucrarilor executate in cadrul prezentului contract, in conformitate cu legislatia romana.

9.7 - Pe toata durata executiei lucrarilor executantul ia toate masurile necesare pentru a asigura curatenia si protectia mediului.

9.8 - Executantul are obligatia de a respecta intocmai regulile interne si de acces ale achizitorului, care ii vor fi aduse la cunostinta inainte de inceperea contractului.

9.9 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

9.10 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(3) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

9.11 - În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa. Executantul are obligaţia de a proteja şi păstra cu grija toate reperele, bornele sau alte obiecte folosite la trasarea lucrărilor.

9.12- (1) Pe parcursul execuţiei lucrării, executantul are obligaţia:

1. de a evita, pe cât posibil, acumularea de obstacole inutile pe şantier;
2. de a depozita sau retrage orice utilaje, echipamente, instalatii, surplus de materiale;
3. de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

9.13 – Executantul se obliga ca in termen de maxim 48 de ore de la data terminarii lucrarilor si/sau fazelor de executie sa notifice acest lucru Achizitorului si sa participe la efectuarea receptiei pe faze de lucrari, la terminarea lucrarilor si la receptia finala;

9.14 - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de .... *(se precizează numărul de ani)* de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării

9.15 - Executantul se obliga sa asigure garantia lucrarilor in conditile prezentului contract;

9.16. (1) Executantul se obligă să elaboreze proiectul si sa acorde asistenta tehnica pe durata executarii constructiei.

(2) Realizarea serviciilor de proiectare va avea in vedere obligatoriu următoarele capitole: a) proiect tehnic, b) detalii de execuţie, c) liste de cantitati, d) caiete de sarcini.

(3) Fazele la care se refera proiectarea sunt: a) faza proiectare documentatiei pentru Proiect Tehnic; b) faza proiectare documentaţie pentru Detaliile de Execuţie (D.E.).

(4) Obiectivele la care se referă aceste faze constau in:

a) precizarea prin proiect a categoriei de importanta a constructiei;

b) documentaţia propriu-zisă, de detaliu necesară pe parcursul execuţiei, conform legislaţiei în vigoare pentru faza Proiect Tehnic şi Detaliile de Execuţie avându-se în vederea asigurării nivelului de calitate corespunzător cerinţelor (rezistenţă şi stabilitate, siguranţă în exploatare, siguranţa la foc, igiena, sănătatea oamenilor, refacerea şi protecţia mediului, izolaţie termică, hidrofugă, economia de energie, protecţie împotriva zgomotului);

c) elaborarea instructiunilor tehnice privind executia lucrarilor, exploatarea, intretinerea si reparatiile, precum si, dupa caz, a proiectelor de urmarire privind comportarea in timp a constructiei.

d) prezentarea proiectelor elaborate în fata specialiştilor verificatori de proiecte atestaţi, precum şi soluţionarea neconformităţilor şi neconcordanţelor semnalate;

e) asigurarea nivelului de calitate corespunzator cerintelor, precum si aplicarea pe santier a solutiilor adoptate, dupa insuşirea acestora de catre specialisti verificatori de proiecte atestati, la cererea beneficiarului;

f) stabilirea prin proiect a fazelor de executie determinate pentru lucrarile aferente cerintelor, a Programului de control a calităţii lucrărilor, conform legislaţiei în vigoare, susţinerea acestuia la Inspecţia de Stat în Construcţii în vederea avizării, precum şi participarea pe şantier la verificările de calitate prevăzute şi avizate.

g) stabilirea modului de tratare a defectelor apărute în execuţie din vina proiectantului, la construcţiile la care trebuie să asigure nivelul de calitate corespunzător cerinţelor, precum şi urmărirea aplicării pe şantier a soluţiilor adoptate după însuşirea acestora de către specialiştii verificatori de proiecte atestaţi, la cererea beneficiarului;

h) actualizarea documentaţia de execuţie, după finalizarea lucrărilor, cu toate modificările/ schimbările de soluţii care au apărut pe timpul execuţiei

i) predarea pe bază de proces-verbal a unui exemplar din documentaţia aprobată;

j) participarea la întocmirea Cărţii tehnice a construcţiei şi la recepţia lucrărilor executate.

9.17 (1) Documentaţiile privind proiectarea intocmite de executant şi predate beneficiarului in original devin, după plata lor, proprietatea beneficiarului. Acesta va putea exercita cu privire la documentaţii toate prerogativele dreptului de proprietate.

(2) În situaţia încălcării sau îngrădirii în orice mod de către proiectant a dreptului de proprietate al beneficiarului asupra proiectului, executantul va fi obligat la plata de daune-interese. Documentaţiile tehnice de proiectare se predau beneficiarului în 3 exemplare, atât piesele scrise cât şi cele desenate + CDRom.

(3) La predarea documentaţiilor, beneficiarul, va verifica corectitudinea şi conformitatea lor cu tema de proiectare.

(4) Recepţia documentaţiilor se face pe baza borderourilor de piese scrise şi desenate, prin proces verbal de predare – primire a lucrărilor, semnat de beneficiar la predarea documentaţiilor.

(5) În caz de constatare a unor lipsuri şi/sau inadvertenţe în documentaţia predată, beneficiarul va face obiecţiunile cuvenite şi va solicita în scris executantului completarea şi/sau remedierea lucrărilor, în termen de 7 zile calendaristice de la data încheierii procesului verbal de predare-primire.

(6) Executantul este obligat să respecte solicitarea beneficiarului conform alineatului precedent şi să predea fără plată piesele scrise, desenate sau datele constatate lipsuri şi /sau piesele remediate sau refăcute, în termen de 7 zile calendaristice de la data solicitării scrise a beneficiarulului.

9.18 - Executantul va efectua studiile şi va obţine toate avizele şi autorizaţiile solicitate de lege, în numele beneficiarului şi cu aprobarea lui expresă.

***10. Obligaţiile achizitorului***

10.1 - Achizitorul va numi o persoană juridică sau fizică, denumita inginer/diriginte de santier, pentru asigurarea verificării execuţiei corecte a Lucrărilor. Deosebit de aceasta, Achizitorul poate numi persoane juridice sau fizice pentru a îndeplini anumite îndatoriri. Achizitorul va comunica Executantului nominalizarea persoanelor desemnate precum şi autoritatea şi îndatoririle delegate.

10.2– (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

suprafeţele de teren necesare pentru depozitare şi pentru organizarea de şantier;

căile de acces rutier;

racordurile pentru utilităţi (energie), conform Documentatiei de Atribuire si a Studiului de Fezabilitate.

(2) Costurile pentru consumul de utilităţi precum şi cel al contoarelor sau al altor aparate de măsurat se suportă de către executant.

10.3 - Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului precum şi pentru materializarea cotelor de nivel în imediata apropiere a terenului.

10.4 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

***12. Sancţiuni pentru neîndeplinirea culpabilă a obligaţiilor***

11.1În cazul în care din vina sa exclusivă Executantul nu reuşeşte să-şi îndeplinească obligaţiile în termenele asumate prin Contract, atunci Achizitorul este îndreptăţit să solicite şi să primească de la Executant, ca penalităţi, o sumă echivalentă cu o cota procentuală de 0,1% din preţul Contractului pentru fiecare zi de întârziere faţă de termenul contractual, până la îndeplinirea în totalitate a obligaţiei asumate.

11.2 În cazul în care Achizitorul din vina sa exclusivă nu onorează facturile emise de către Executant, în termen de 28 de zile de la expirarea perioadei convenite, atunci Achizitorul are obligaţia de a plăti, ca penalităţi, o sumă echivalentă cu o cotă procentuală de 0,1%/zi întârziere din plata neefectuată.

11.3 În împrejurarea în care Achizitorul face dovada că nu a primit sumele necesare executării Contractului, deşi a promovat toate formalităţile şi acţiunile prevăzute de lege, ori au intervenit împrejurări în legătură cu Contractul care determină întârzierea plăţilor care nu se datorează Achizitorului şi face dovada cu documente legale lipsa sa de culpă, prevederile articolului 11.2 nu se aplica.

11.4 Achizitorul îşi rezervă dreptul de a renunţa oricând la contract, printr-o notificare scrisă adresată executantului fără nici o compensaţie, dacă acesta din urmă dă faliment. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

***Clauze specifice***

***12. Garanţia de bună execuţie a contractului***

12.1 - Executantul se obligă să constituie garanţia de bună execuţie a Contractului în cuantum de 10% din valoarea prevăzută la articolul 5.1, pentru perioada de execuţie şi pentru perioada de garanţie. Garanţia de bună execuţie se constituie in termen de .......... zile de la incheierea contractului astfel:

**- instrument de garantare** emis in conditiile legii de o societate bancara sau de o societate de asigurari (conf. prev. art. 90, alin. 1 din HG. Nr. 925/2006, cu modificarile si completarile ulterioare) **pentru procedura** **“*Servicii de proiectare si executie lucrari de reabilitare la*** *obiectivul Centrul National al Cinematografiei***”**, pana la intrarea in efectivitate a contractului, respectiv ………………...;

Valabilitatea Scrisorii de garanţie de bună execuţie pentru perioadele de execuţie care depăşesc durata iniţială se va prelungi corespunzător.

Sau

- Garantia de buna executie se constituie prin retineri succesive din valoarea (fara T.V.A.) a fiecarei facturi emise de furnizor, pana la concurenta sumei de ………………. Suma initiala, in cuantum de **0,5%** din pretul contractului (fara TVA), respectiv …………….. lei, se va depune de catre contractant in **contul de disponibil deschis la unitatea Trezoreriei statului, la dispozitia autoritatii contractante, pentru procedura** **“*Servicii de proiectare si executie lucrari de reabilitare la*** *obiectivul Centrul National al Cinematografiei***”**, pana la intrarea in efectivitate a contractului, respectiv ………………...

12.2 - Achizitorul se obligă să elibereze garanţia pentru participare şi să emită ordinul de începere a contractului numai după ce executantul a făcut dovada constituirii garanţiei de bună execuţie**.**

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract, atat pe parcursul derularii lucrarilor, cat si in perioada de garantie, constatate inclusiv cu ocazia receptiilor pe faze determinante, a receptiei preliminare la terminarea lucrarilor si a receptiei finale, ce are loc la …………zile de la data Receptiei la Terminarea Lucrarilor. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

12.4 - Achizitorul se obligă să restituie garanţia de bună execuţie după cum urmează:

a) 70% din valoarea garanţiei de bună execuţie în cel mult 14 zile de la data semnării procesului-verbal de recepţie la terminarea lucrărilor. Daca se emite un Proces Verbal de Receptie Partiala la Terminarea Lucrarilor pentru un sector sau o parte din lucrari, partea corespunzatoare din suma retinuta ca si garantie, va fi platita catre executant inaintea semnarii Pocesului Verbal de Receptie la Terminarea Lucrarilor. Aceasta suma va reprezenta 50% din valoarea garantiei proportional cotei de lucrari finalizate si predate.

b) 30% în cel mult 14 zile de la data aprobarii de catre achizitor a Procesului Verbal de Receptie Finala, dacă nu a ridicat până la acea dată pretenţii asupra ei, dar nu mai tarziu de 24 luni de la data semnarii procesului-verbal de receptie la terminarea lucrarilor.

12.5 - Garanţia lucrărilor este distinctă de garanţia de bună execuţie a contractului

12.6 - Garanţia de Bună Execuţie a unei asocieri sau consorţiu va specifica numele asocierii sau consorţiului.

***13.******Începerea şi execuţia lucrărilor***

13.1 - (1) Executantul are obligaţia de a începe lucrările in termen de 4 zile de la primirea ordinului în acest sens din partea achizitorului.

(2) Executantul trebuie să notifice, cu 3 zile inainte, Achizitorul şi Inspecţia de Stat în Construcţii, Lucrări Publice, Urbanism şi Amenajarea Teritoriului asupra datei de începere efectiva a lucrărilor si a fiecarei faze de executie,

(3) Asigurarea frontului de lucru va fi consemnata in scris de catre parti, prin reprezentantii lor desemnati, inainte de inceperea fiecarei faze a lucrarilor.

13.2 - (1) Lucrările trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.

(2) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie, cu încadrarea în termenele asumate prin oferta sa. În cazul în care, după opinia achizitorului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.

(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 9.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

13.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

13.4 – (1) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(2) Materialele trebuie să fie de calitatea prevăzută în documentaţia de execuţie, urmand a fi supuse periodic, la cererea achizitorului, la diverse probe si incercari.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

(4) Materialele puse in opera trebuie sa fie insotite de certificate de conformitate si de agremente tehnice in concordanta cu legile statului roman.

(5) Verificările şi testările materialelor folosite la execuţia lucrărilor, precum şi condiţiile de trecere a recepţiei preliminare şi a recepţiei finale (calitative) sunt descrise în anexa/anexele la contract.

(6) Nici unul din materialele prevazute in documentatia contractului nu poate fi inlocuit cu altul, chiar similar, fara consimtamantul prealabil scris al beneficiarului.

13.5 - (1) Executantul se obliga sa nu acopere lucrarile care devin ascunse, fara aprobarea achizitorului. Executantul are obligatia de a notifica in scris beneficiarul in termen de 48 de ore ori de cate ori astfel de lucrari, sunt finalizate pentru a fi examinate si masurate.

(2) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(3) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

***14. Întârzierea şi sistarea lucrărilor***

14.1- Executantul are obligaţia de a începe lucrările de execuţie în maxim 5 zile de la obţinerea autorizaţiei de construire.

14.2- Executantul trebuie să notifice Achizitorului şi Inspectoratului de Stat în Construcţii data începerii efective a lucrărilor.

14.3-Lucrările de execuţie trebuie să se deruleze conform Graficului de execuţie şi să fie finalizate la data stabilită, conform caietului de sarcini. Datele intermediare, prevăzute în graficele de execuţie, se consideră date contractuale.

14.4- Executantul va prezenta Achizitorului, odată cu Proiectul tehnic şi Graficul de execuţie de detaliu, alcătuit în ordinea tehnologică de execuţie. În cazul în care, după opinia Achizitorului, pe parcurs, desfăşurarea lucrărilor nu concordă cu Graficul general de execuţie a lucrărilor, la cererea Achizitorului, Executantul va prezenta un grafic revizuit, în vederea terminării lucrărilor la data prevăzută în Contract. Graficul revizuit nu îl va scuti pe Executant de nici una dintre îndatoririle asumate prin Contract.

14.5 - Executantul trebuie să asigure pentru materialele si echipamentele utilizate agrementele tehnice conform standardelor şi normelor în vigoare.

14.6 - Executantul se obligă a nu folosi în realizarea lucrărilor materiale, echipamente sau tehnologii fără agremente tehnice sau după caz certificate de calitate emise în conformitate cu prevederile legale. Neîndeplinirea acestei condiţii dă dreptul Achizitorului, după caz, de a sista plata lucrărilor până la îndeplinirea acestora.

***15. Finalizarea lucrărilor***

15.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

15.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

(3) La terminarea lucrarilor executantul va indeparta din santier toate utilajele de constructii si lucrarile provizorii, precum si orice materiale aprovizionate si nefolosite.

15.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

15.4 - Recepţia se poate face şi pentru părţi ale lucrării, distincte din punct de vedere fizic şi funcţional.

15.5 - In termen de …………ani de la data semnarii procesului verbal de incheiere a lucrarilor se va realiza receptia finala, cu respectarea legislatiei in vigoare.

15.6 Cu ocazia receptiilor executantul va asigura manopera, instrumentele, utilajele si materialele necesare pentru examinarea, masurarea si testarea materialelor si a lucrarilor. Costul probelor si al incercarilor efectuate pentru a verifica incadrarea calitatii in specificatii si in normele legale va fi suportat de executant, din resurse proprii.

***16. Perioada de garanţie acordată lucrărilor***

16.1 - Perioada de garanţie curge de la data recepţiei la terminarea lucrărilor şi până la recepţia finală.

16.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

1. utilizării de materiale, de instalaţii sau a unei manopere neconforme cu prevederile contractului;
2. unui viciu de concepţie, acolo unde executantul este responsabil de proiectarea unei părţi a lucrărilor;
3. neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

16.3 - În cazul în care executantul nu execută lucrările prevazute la clauza 16.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***17. Modalităţi de plată***

17.1. - Achizitorul are obligatia de a efectua plata catre executant in termenul de plata ofertat de catre acesta, respectiv de .......... de la data aprobării situaţiilor de lucrări.

18.2. - Achizitorul nu va acorda avans executantului, lucrările urmând să fie executate pe cheltuiala executantului, conform ofertei sale.

18.3. - (1) Platile partiale trebuie sa fie facute, la cererea executantului (antreprenorului), la valoarea lucrarilor executate conform contractului si in conformitate cu termenul de plată de ofertat. Lucrarile executate trebuie sa fie dovedite ca atare printr-o situatie de lucrari, intocmita astfel incat sa asigure o rapida si sigura verificare a lor. Din situatiile de lucrari provizorii achizitorul va putea face scazaminte pentru servicii facute executantului si convenite cu acesta. Alte scazaminte se fac in cazurile in care acestea sunt prevazute in contract, precum şi în cazul în care lucrările nu sunt executate în conformitate cu prevederile Documentaţiilor tehnice şi a detaliilor de execuţie sau dacă acestea nu sunt finalizate, ori ca urmare a aplicării oricăror alte prevederi legale în vigoare.

(2) Situatiile de plata provizorii se confirma in termenul stabilit.

(Se precizeaza termenul.)

(3) Platile partiale se efectueaza, de regula, la intervale lunare, dar nu influenteaza responsabilitatea si garantia de buna executie a executantului; ele nu se considera, de catre achizitor, ca receptie a lucrarilor executate.

17.4. - Plata facturii finale se va face imediat dupa verificarea si acceptarea situatiei de plata definitive de catre achizitor. Daca verificarea se prelungeste din diferite motive, dar, in special, datorita unor eventuale litigii, contravaloarea lucrarilor care nu sunt in litigiu va fi platita imediat.

17.5. - Contractul nu va fi considerat terminat pana cand procesul-verbal de receptie finala nu va fi semnat de comisia de receptie, care confirma ca lucrarile au fost executate conform contractului. Receptia finala va fi efectuata conform prevederilor legale, dupa expirarea perioadei de garantie. Plata ultimelor sume datorate executantului pentru lucrarile executate nu va fi conditionata de eliberarea certificatului de receptie finala.

***18. Ajustarea preţului contractului***

18.1 –Pretul nu se ajusteaza.

***19. Rezilierea contractului***

19.1 - Beneficiarul va putea sa rezilieze prezentul contract din urmatoarele motive:

a) pentru neindeplinirea uneia sau unor stipulari stabilite in prezentul contract;

b) pentru dizolvarea sau falimentul executantului;

c) pentru neinceperea sau oprirea lucrarilor pentru mai mult de 2 saptamani din motive imputabile executantului.

d) pentru intarzieri in executarea lucrarilor de mai mult de 2 saptamani in raport cu termenele stabilite in planificarea ritmului de executare a lucrarii;

e) pentru nerepararea sau necorectarea defectelor de constructie semnalate de catre beneficiar in termenul stipulat in contract;

f) pentru abandonarea lucrarilor de catre executant;

g) pentru neindeplinirea obligatiilor in materie de sanatate si securitate in munca.

h) pierderea finantarii

19.2 - Executantul va putea sa rezilieze prezentul contract din urmatoarele motive:

a) pentru neindeplinirea repetata a obligatiilor beneficiarului, desi a fost notificat asupra acestora;

b) pentru neinceperea sau oprirea lucrarilor pentru mai mult de 4 saptamani din motive imputabile beneficiarului.

***20. Amendamente***

20.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

20.2 -Executantul are obligaţia de a notifica prompt achizitorului despre toate erorile, omisiunile, viciile sau altele asemenea descoperite de el în proiect sau în caietul de sarcini pe durata îndeplinirii contractului.

***21. Asigurări***

21.1 - (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

(2) Asigurarea se va încheia cu o societate de asigurare. Contravaloarea primelor de asigurare va fi suportată de către executant din capitolul „Cheltuieli indirecte”.

(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

(4) Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

21.2 - Achizitorul nu va fi responsabil pentru niciun fel de daune-interese, compensaţii ătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

***22. Subcontractanţi***

22.1 - Executantul are obligaţia de a încheia contracte cu subcontractanţii desemnaţi si acceptati in prealabil de Achizitor, în aceleaşi condiţii în care el a semnat contractul cu achizitorul.

22.2 - (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la prezentul contract.

22.3 - (1) Executantul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de executant de modul în care îşi îndeplineşte partea sa din contract.

(3) Executantul are dreptul de a pretinde daune-interese subcontractanţilor, dacă aceştia nu îşi îndeplinesc partea lor din contract.

22.4 - Executantul poate schimba oricare subcontractant numai dacă acesta nu şi-a îndeplinit partea sa din contract, dar numai cu acordul beneficiarului. Schimbarea subcontractantului nu va modifica preţul contractului şi va fi notificată achizitorului**.**

***23. Cesiunea (art 204 1 din OUG 34/2006)***

23.1. – Este permisa doar cesiunea creantelor nascute din contract, obligatiile nascute ramanand in sarcina partilor contractante, astfel cum au fost stipulate si asumate initial.

23.2. - Cesiunea nu va exonera executantul de nicio responsabilitate privind garanţia sau orice alte obligaţii asumate prin contract.

***24. Soluţionarea litigiilor***

24.1 - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2 - Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul achizitorului.

***25. Forţa majoră***

25.1 - Forţa majoră este constatată de o autoritate competentă.

25.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

25.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

25.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

25.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

25.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

***26. Limba care guvernează contractul***

26.1 - Limba care guvernează contractul este limba română.

***27. Comunicări***

27.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii ,cât şi în momentul primirii.

27.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***28. Legea aplicabilă contractului***

28.1 - Contractul va fi interpretat conform legilor din România.

Părţile au înţeles să încheie azi ………………. prezentul contract în 2 (două) exemplare, câte unul pentru fiecare parte.

**ACHIZITOR EXECUTANT**